Black metal - kuoleman ja saatanan musiikkia

Käsittelyssä on suomalaisen black metalin historia ja nykytila. Black metal elää ja voi hyvin maassamme. Taas uusi kalpea miespolvi piirtelee pentagrammeja ja perustaa bläkkisyhtyeitä. Mikä saatanallisessa musiikissa kiehtoo? Kuinka tosissaan ja okkultistisella otteella black metal -fanit ja -tekijät ovat? Vieraina Pirunkehto-kirjan kirjoittaja Tero Ikäheimonen ja Satanic Warmaster-yhtyeen primus motor Werwolf, eli Lauri Penttilä. Lisäksi Xysman alkuperäinen basisti ja tietokirjailija Vesa Iitti avaa "Vasemman käden polun" -käsitettä toimitusharjoittelija Pauli Salosen haastattelussa. Toimittajina Perttu Häkkinen ja Panu Hietaneva.